als_Latn dik_Latn sag_Latn
Përshëndetje Endri,
Sipas porosisë tuaj, kompania jonë telefonike, ka përzgjedhur disa nga sms-të më të vecanta që janë këmbyer me rastin e vizitës së z.John Kery në Tiranë.
Shpresojmë që t’iu shërbejnë dhe kryeministri të përzgjedhë sms-në më të bukur për ta hedhur nesër pasdite në Facebook, mqs paraditen e ka të zënë.
***********
SMS 1:
Mimi Kodheli për Edi Ramën: Gëzuar Shën Valentinin Shef dhe kalofsh një ditë sa më të bukur me Xhon Kerrin nesër.
Edi Rama për Mimi Kodhelin: Gëzuar dhe ty Mimi, takim formal do jetë, s’kemi nevojë për masa mbrojtëse, vetëm dorën do i japim njëri tjetrit.
SMS 2:
Joleza Koka për Spartak Ngjelën: Atë kerrin që më premtove e dua nesër për Shën Valentin ta kem gati poshtë pallatit të Sajmes se do vi ta marri ajo shoqja ime.
Spartak Ngjela për Joleza Kokën: Gëzuar dhe ti Shën Valentinin e dashur Joleza, të kam premtuar që do e takosh Kerryn s’të kam premtuar që t’i hipësh.
SMS 3:
Pandi Majko për Gramoz Ruçin: Komandant, atë pallton e zezë ku e ke blerë?
Gramoz Ruçi për Pandi Majkon: Ë?
Pandi Majko për Gramoz Ruçin: Po ditë e shënuar nesër, vjen Kerry, plus Shën Valentini, s’di ça të vesh 🙁
Gramoz Ruçi për Pandi Majkon: Ëhë.
SMS 4:
Olsi Rama për Ben Ahmetajn: O tigri, këto vizitat e amerikanëve kush i organizon?
Ben Ahmetaj për Olsi Ramën: Varet, ndonjëherë ata, ose ndonjëherë prapë ata. Pse?
Olsi Rama për Ben Ahmetajn: Pse të mos i organizojmë ne? Bëjmë ndonjë ligj për partneritetin privat-diplomatik.
Ben Ahmetaj për Olsi Ramën: Ta mendojmë, se do na dalë dhe Ditmiri në ankand kështu si e kemi nisur.
.
SMS 5:
Baba Taku për Petrit Vasilin: Po ti Peço ça mendimi ke për mbiemrin e këtij amerikanit?
Petrit Vasili për Baba Takun: Them se po t’i ndryshosh ndonjë gërmë mbiemrit del i ngrefur si ai piktori.
SMS 6:
Lulzim Basha për Enno Bozdon: Do i themi gjë Kerryt për atë koncensionin e regjistrit elektronik ne?
Enno Bozdo për Lulzim Bashën: Uaaaa po atë e ka marrë ai shoku im, që e takuam njëherë kur pimë portokall të shtrydhur bashkë me Gridën.
Lulzim Basha për Enno Bozdon: Jo regjistrin tënd jo. Regjistrin e Olsit, atë të tatimeve them.
Enno Bozdo për Lulzim Bashën: Po fol o Shef, se desh më ra ‘n’-ja nga damllaja.
SMS 7:
Eduart Zaloshnja për Gjergj Bojaxhiun: O Gjergj Elez Bojaxhiu, shiko, ky Kerry do qëndrojë në Shqipëri vetëm 3 orë, nga një llogari që kam bërë unë për 3 orë stafi i tij shpenzon gati 4 mijë dollarë.
Gjergj Bojaxhiu për Eduart Zaloshnjën: Shpenzim i arsyeshëm më duket, Petrolifera jonë 4 mijë dollarë i fiton çdo 2 minuta.
SMS 8:
Ben Blushi për Erjon Braçen: Po ty more spurdhjak, pse s’të takon Kerry nesër?
Erjon Braçe për Ben Blushin: Rognerin dhe Sheratonin ta kam lënë ty se unë do e festoj Shën Valentinin në Sektor Çermë me socialistët e thjeshtë dhe bagëtinë e tyre.
*E-mail i mbërritur me ‘forward’ nga adresa false e z.Endri Fuga(Guru, Masterplanist, Hitchcockist,Kubrickist, Pikasoist, Ajnshtanist, etj etj etj etj etj etj etj etj etj etj etj)
als_Latn als_Latn als_Latn unk zsm_Latn als_Latn als_Latn zsm_Latn als_Latn als_Latn zsm_Latn als_Latn als_Latn als_Latn als_Latn zsm_Latn als_Latn als_Latn als_Latn als_Latn unk zsm_Latn als_Latn als_Latn zsm_Latn als_Latn als_Latn als_Latn als_Latn zsm_Latn als_Latn als_Latn zsm_Latn als_Latn als_Latn als_Latn